cyanic-selkie/wikianc huggingface dataset:
20-அம்ச உடன்படிக்கை
கூறு 7: பிரிந்து செல்லும் உரிமை
மலேசியாவின் அரசியலமைப்பின் பிரிவு 2 (Article 2 of the Constitution of Malaysia); மாநில எல்லைகளை மாற்றுவதற்கு அல்லது கூட்டமைப்பில் புதிய மாநிலங்களைச் சேர்க்க மலேசிய நாடாளுமன்றத்திற்கு உரிமை உள்ளது என்று கூறுகிறது. இருப்பினும், மலேசியக் கூட்டமைப்பில் இருந்து மாநிலங்கள் பிரிவது குறித்து எந்த விதியும் இல்லை.
கூறு 18: கூட்டமைப்பின் தலைவரின் பெயர்
எனினும் 27 ஆகத்து 1976-இல், மலேசியாவின் அரசியலமைப்பின் பிரிவு 160-இன் கீழ், ஆளுநர் ("Governor") என்ற சொல் நீக்கப்பட்டு யாங் டி பெர்துவா சபா என்று மாற்றப்பட்டது.
மேலும் காண்க
பகுப்பு:மலேசியாவில் சட்டம் பகுப்பு:மலேசியாவில் அரசியல் பகுப்பு:மலேசிய அரசியல் வரலாறு‎ பகுப்பு:பிரித்தானிய போர்னியோ பகுப்பு:மலேசிய வரலாறு பகுப்பு:சரவாக் பகுப்பு:சபா பகுப்பு:சிங்கப்பூர்
ஆர்மீனியக் குடியரசுத் தலைவர்
ஆர்மீனியக் குடியரசுத் தலைவர் (’President of Armenia) எனும் பதவி 1991 ஆம் ஆண்டு சோவியத் ஒன்றியத்தில் இருந்து விடுதலை பெற்ற பின்னர் ஆர்மீனியாவில் நாட்டின் தலைவராக இருப்பவரைக் குறிப்பதாகும்.
அதுல் குமார் கோயல்
அதுல் குமார் கோயல் (Atul Kumar Goel) என்பவர் ஓர் இந்திய தொழிலதிபர். இவர் பஞ்சாப் தேசிய வங்கியின் நிர்வாக இயக்குனராகவும், தலைமை செயல் அதிகாரியாகவும் உள்ளார். ஐக்கிய வர்த்தக வங்கியில் தலைமை நிர்வாக அதிகாரியாகவும் நிர்வாக இயக்குநராகவும் இருந்தார். அலகாபாத் வங்கியிலும் இவர் பணிபுரிந்துள்ளார்.
ஆரம்ப கால வாழ்க்கை
கோயல் இந்திய பட்டயக் கணக்காளர்கள் நிறுவனத்தில் இளங்கலைப் பட்டம் பெற்றார்.
தொழில்
கோயல் அலகாபாத் வங்கியில் பட்டயக் கணக்காளராக 1992 ஆம் ஆண்டில் தனது வாழ்க்கையைத் தொடங்கினார். 2016 ஆம் ஆண்டில், இவர் ஐக்கிய வர்த்தக வங்கியில் நிர்வாக இயக்குநராக சேர்ந்தார். 2022 ஆம் ஆண்டில் பஞ்சாப் தேசிய வங்கியில் நிர்வாக இயக்குநராகவும் தலைமை நிர்வாக அதிகாரியாகவும் சேர்ந்தார். இந்தியன் வங்கி சங்கத்தின் தலைவர், தி நியூ இந்தியா அசூரன்சு நிறுவனத்தின் இயக்குநர், வங்கி & நிதி இந்திய நிறுவனத்தின் நிர்வாகக் குழுவின் உறுப்பினர் மற்றும் தலைவர் என பல பொறுப்புகள் வகிக்கின்றார்.
மேற்கோள்கள்
பகுப்பு:இந்தியத் தொழிலதிபர்கள் பகுப்பு:இந்திய வங்கியாளர்கள் பகுப்பு:வாழும் நபர்கள்
பெரியேரி ஊராட்சி, சேலம்
பெரியேரி ஊராட்சி (Periyeri Gram Panchayat), தமிழ்நாட்டின் சேலம் மாவட்டத்தில் உள்ள தலைவாசல் வட்டாரத்தில் அமைந்துள்ளது. இந்த ஊராட்சி, கங்கவல்லி சட்டமன்றத் தொகுதிக்கும் கள்ளக்குறிச்சி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4376 ஆகும். இவர்களில் பெண்கள் 2163 பேரும் ஆண்கள் 2213 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:சேலம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சித்தூர் சென்னகேசவப் பெருமாள் கோயில்
சித்தூர் சென்னகேசவப் பெருமாள் கோயில் தமிழ்நாட்டில் மதுரை மாவட்டம், சித்தூர் என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் சென்னகேசவப் பெருமாள், ஸ்ரீதேவி, பூதேவி சன்னதிகளும், விநாயகர், கருடாழ்வார் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.
மேற்கோள்கள்
பகுப்பு:மதுரை மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
தேர்டு கிளாஸ் டிக்கெட்
தேர்டு-கிளாஸ் டிக்கெட் (Third-class Ticket), ஹீதர் வுட் எனும் ஆசிரியரால் எழுதப்பட்ட ஆங்கில மொழி நூல். ஒரு வங்காள கிராமத்தைச் சேர்ந்த 44 பேர் கொண்ட குழு ஒன்று அறிவைப் பெறுவதற்காகவே இந்தியாவை சுற்றிப்பார்க்க ரயிலில் மேற்கொண்ட பயணத்தைப் பற்றிய தனித்தன்மை கொண்ட நூலாகக் குறிப்பிடப்படுகின்றது. இது உண்மையாகவே நடந்த நிகழ்ச்சி என்று குறிப்பிடப்படுகின்றது. இந் நூலை இதனை அற்புதமான நூல் என்று இதனை குறிப்பிடுகின்றார்.
கல்கத்தா, காசி, சாரநாத், லக்னோ, ஹரித்துவார், டெல்லி, ஆக்ரா, ஜான்சி, குஜராத், அஜ்மீர், ஜெய்ப்பூர், பம்பாய், ஹைதரபாத், மைசூர், ஊட்டி, கோயம்புத்தூர், கொச்சி, கன்னியாகுமரி, மதுரை, ராமேசுவரம், மகாபலிபுரம், பூரி, கொனார்க், டார்ஜிலிங், காங்டாக், கல்கத்தா என ரயிலில் சுற்றி வரும் வங்காள கிராமத்தினரின் அனுபவங்களின் பதிவாகவும் அவர்களுக்கு எழும் வித்தியாசமான சிந்திக்க வைக்கும் கேள்விகளின் பதிவாகவும் அறியப்படுகின்றது.
வெளியிணைப்புகள்
பகுப்பு:ஆங்கில நூல்கள்
நிர்வாக முதுகலைப் பட்டம்
நிர்வாக முதுகலைப் பட்டம் அல்லது மேம்பட்ட ஆய்வுகளுக்கான முதுகலை பட்டப் படிப்பானது நடுத்தர தொழில் நிர்வாக அலுவலர்களுக்காகவே சிறப்பாக உருவாக்கப்பட்டது. கலைத் துறையில் நிர்வாக முதுகலை பட்டம், அறிவியல் துறையில் நிர்வாக முதுகலை பட்டம் போன்ற பொதுவான தலைப்புகளின் கீழ் முதுகலை பட்டம் அல்லது வணிக நிர்வாகத்தில் முதுகலை பட்டம், தொடர்புகளில் முதுகலை பட்டம் அல்லது மனிதவள மேலாண்மை குறித்த மேம்பட்ட ஆய்வுகளில் முதுகலை பட்டம் போன்ற குறிப்பிட்ட தலைப்பின் கீழ் முதுகலை பட்டம் பெறுதல் இவற்றுள் அடங்கும்.
அமைப்பு
நிர்வாக முதுகலை பட்டத்திற்கு படிப்பவர்கள் வழக்கமாக முழுநேர வேலையில் இருப்பவர்கள், அதனால் அவர்களுக்கான படிப்பு அமைப்பு வேலையினைச் சார்ந்தே இருக்கும். பெரும்பான்மையான நிர்வாக முதுகலை பட்ட படிப்புகள் மாதத்தில் பல நாட்கள் முழுவதும் நடைபெறுவதாக இருக்கும் (ஒரு வாரத்திற்கு மேல் நடைபெறாது), இவ்வாறு இரண்டு அல்லது மூன்று ஆண்டுகள் தொடரும் படிப்பாகும். இருப்பினும் சில படிப்பு நேரங்கள் சற்று மாற்றியமைக்கப்பட்டு படிப்பவர்களுக்கு ஏற்றவாறு அமைக்கப்பட்டுள்ளன. அவற்றில் இரவு நேர வகுப்புகள் மட்டும் அல்லது வார இறுதி நாட்களில் நடைபெறும் வகுப்புகள் மட்டும் போன்றவை அடங்கும்.
போலோக்னா அமைப்பின்படி படிப்பில் கலந்துகொள்பவர்கள், ஐரோப்பிய கடன் மாற்றம் மற்றும் திரட்சி அமைப்பின் 60 மதிப்பு புள்ளிகளைப் பெற்றால் மட்டுமே பட்டம் பெற முடியும். பிற அமைப்புகளில், அவர்கள் கல்வியில் பெறும் மதிப்பு புள்ளிகள் மற்றும் படிப்பிற்கான மதிப்புப் புள்ளிகளைப் பொறுத்து பட்டப் படிப்பினை நிறைவு செய்ய இயலும்.
வகைகள்
1. வணிக நிர்வாகத்தில் நிர்வாக முதுகலை பட்ட படிப்பு
2. நிதி சந்தைகளில் நிர்வாக முதுகலை பட்ட படிப்பு
3. உடல் நல மேலாண்மையில் நிர்வாக முதுகலை பட்ட படிப்பு
4. மேலாண்மையில் நிர்வாக முதுகலை பட்ட படிப்பு
5. அறிவியல் மற்றும் தொடர்பு துறையில் நிர்வாக முதுகலை பட்ட படிப்பு
6. சந்தைப்படுத்தல் மற்றும் விற்பனையில் நிர்வாக முதுகலை பட்ட படிப்பு
7. அறிவியல் மற்றும் உடல்நல அமைப்புகளில் நிர்வாக முதுகலை பட்ட படிப்பு
சேர்க்கை
நிர்வாக முதுகலை பட்டப் படிப்பிற்கு விண்ணப்பிக்கும் நபர்கள் கண்டிப்பாக பின்வருவனவற்றினைப் பெற்றிருக்க வேண்டும்:
2. படிப்பிற்குரிய பிரிவில் சுமார் 4 முதல் 15 ஆண்டுகள் வரை வேலை செய்த அனுபவம் இருக்க வேண்டும் (அல்லது அதற்குத் தகுந்த அளவிற்கு பின்புலம் மற்றும் படிப்பின் பிரிவின் மீது தனிப்பட்ட முறையில் ஆர்வமுடையவராக இருத்தல் வேண்டும்)
3. தலைமைத் திறன்
பட்டபடிப்பிற்கான தேவைகள்
போலோக்னா செயல்பாடுகளின் மூலம் பட்டப்படிப்பினை முடிப்பதற்கு ஐரோப்பிய கடன் மாற்றம் மற்றும் திரட்சி அமைப்பின் வழிமுறையில் 60 மதிப்புப் புள்ளிகளைப் பெற்றிருக்க வேண்டும். அமெரிக்க கல்விமுறையின்படி 33 மதிப்புப் புள்ளிகளைப் பெற்றிருந்தால் அமெரிக்காவில் உள்ள நிறுவனங்களில் பட்டப்படிப்பினை முடிக்க இயலும். இந்த மதிப்புப் புள்ளிகள் ஒவ்வொரு முறையினையும் பொறுத்து வேறுபடும். படிப்பு முடியும் தருவாயில் அதில் பங்குபெறுபவர்கள் களத்தின் திட்டங்கள் குறித்த அறிக்கையினை சமர்பிக்க வேண்டும், அதற்காக அவர்கள் சுமார் 350 முதல் 500 மணி நேரங்களை செலவிட வேண்டிவரும்.
ஐரோப்பா
ஐரோப்பாவில் பல பல்கலைக் கழகங்கள் முதுகலைப் பட்ட படிப்பு அல்லது அதற்கு இணையான படிப்பினை வழங்குகின்றன. 1999 ஆம் ஆண்டில் லுகனோ பல்கலைக்கழகம் முதன் முறையாக அறிவியல் மற்றும் தொடர்பு துறையில் நிர்வாக மேலாண்மைக்கான முதுகலை பட்டத்திற்கான படிப்பினை சுவிட்சர்லாந்தில் அறிமுகப்படுத்தியது. அதன் பயிற்று மொழி ஆங்கிலத்தில் இருந்தது. 2006 ஆம் ஆண்டில் அதே பல்கலைக்கழகம் மனிதவள மேலாண்மை குறித்த மேம்பட்ட ஆய்வுகளில் முதுகலை பட்டத்திற்கான படிப்பினை சர்வதேச நிறுவனங்கள், அரசு சாரா நிறுவனங்கள் மற்றும் சர்வதேச முன்னேற்ற நிறுவனங்களில் வேலை செய்பவர்களுக்காக அறிமுகம் செய்வித்தது.
ஆஸ்திரேலியா
கலைத் துறையில் நிர்வாக முதுகலை பட்டத்தினை மெல்போர்ன் பல்கலைக் கழகம் மனிதவள மேம்பாடு மற்றும் சமூக அறிவியல் துறையில் மட்டும் வழங்குகிறது. ஆஸ்திரேலியா மற்றும் நியூசிலாந்து அரசு பள்ளி அமைப்பானது பொது நிர்வாக திட்டத்தில் நிர்வாக முதுகலை பட்டத்திற்கான படிப்பில் ஆஸ்திரேலியா மற்றும் நியூசிலாந்து நாட்டின் பிற பல்கலைக் கழகங்களுடன் இணைந்து செயல்படுகிறது.
அமெரிக்கா
பிங்காம்டன் பல்கலைக்கழகம் அறிவியல் மற்றும் உடல்நல அமைப்புகளுக்கான படிப்பிற்கான நிர்வாக முதுகலை படிப்பினை மான்ஹட்டன் பகுதியில் வழங்குகிறது. இதன் பயன்பாடுகள் பின்வருமாறு:
1. சுகாதார விநியோக அமைப்புகளில் தலைமைப் பண்பினை அதிகரித்தல்
2. பொறியியல் நுட்பங்கள், தரவு மற்றும் செயல்பாட்டு முன்னேற்றம் ஆகியவற்றின் மூலம் சுகாதார மேம்பாடுகளை கண்டறிதல் மற்றும் பிரச்சினைகளுக்கு தீர்வு காணுதல்
குறிப்புகள்
பகுப்பு:கல்வி
இந்திய இருப்புப்பாதை நிதியறிக்கை
ஒவ்வொரு ஆண்டும், இந்திய ஒன்றியத்தின் நிதியறிக்கை தாக்கல் செய்யப்படுவதற்கு சில நாட்களுக்கு முன்னதாகத்தான் இரும்புவழி நிதியறிக்கை தாக்கல் செய்யப்படும்.
வரலாறு
ஆங்கிலேய இரும்புவழி பொருளியலறிஞரான வில்லியம் அக்வொர்த் தின்  தலைமையிலான 10 உறுப்பினர்களைக்கொண்ட, 1920-21 ஆண்டின் அக்வொர்த் குழுவின் பரிந்துரையான அக்வொர்த் அறிக்கை தான், இரும்புவழித்தடங்களின் மறுசீரமைப்பிற்கு வித்திட்டது. 1924-ல் இந்தியாவின் இரும்புவழி நிதிகள், அரசின் பொதுநிதியிலிருந்து தனியாகப் பிரிக்கப்பட்டது. இப்பழக்கம் இன்றும்கூட சுதந்திர இந்தியாவில் கடைப்பிடிக்கப்படுகிறது.
இரும்புவழி நிதியறிக்கையின் தாக்கல் முதன்முறையாக 24 மார்ச், 1994-ஆம் திகதியில் நேரடியாக ஒளிபரப்பப்பட்டது. 2004-ஆம் ஆண்டிலிருந்து 2009-ன் மே மாதம் வரை, இரும்புவழி அமைச்சராக இருந்த லாலு பிரசாத் யாதவ் தொடர்ச்சியாக ஆறு முறை இரும்புவழி நிதியறிக்கையை தாக்கல் செய்திருக்கிறார். 2009-ல், அவரின் பதவிக் காலத்தில்₹108 கோடிக்கான ($1.6 பில்லியன்) நிதியறிக்கை தாக்கல் செய்யப்பட்டது.
2000ஆவது ஆண்டில், மம்தா பானர்ஜி, முதல் பெண் இரும்புவழி அமையச்சராக பதவியேற்றார். 2002ஆம் ஆண்டு, அவர் இரும்புவழி நிதியறிக்கையை தாக்கல் செய்தபோது, இரு வேறு மத்திய அரசுக் கூட்டணியில் (தே ஜ கூ மற்றும் ஐ மு கூ) அங்கம் வகித்த ஒரே பெண் இரும்புவழி அமைச்சர் என்ற பெருமையை பெற்றார்.
2014ஆம் ஆண்டின் இரும்புவழி நிதியறிக்கையில், இரும்புவழி அமைச்சரான டி. வி. சதானந்த கெளடா இந்தியாவின் முதல் புல்லெட் தொடருந்து மற்றும் 9 அதிவிரைவு இரும்புவழித் தடங்களை பற்றி அறிவித்தார்.
வெளி இணைப்புகள்
பகுப்பு:இந்திய இரயில்வே பகுப்பு:இந்தியப் பொருளாதாரம்
தமிழ்நாடு அரசுப் பணியாளர் தேர்வாணையம்
தமிழ்நாடு அரசுப் பணியாளர் தேர்வாணையம் (Tamil Nadu Public Service Commission- TNPSC) என்பது தமிழக அரசுப் பணிக்குத் தேவையானவர்களை தகுந்த போட்டித் தேர்வுகள் வாயிலாகத் தேர்வு செய்ய ஏற்படுத்தப்பெற்ற ஒரு அரசு சார்ந்த அமைப்பு ஆகும். இது இந்தியாவில் மாநில அளவில் உருவாக்கப்பெற்ற முதல் தேர்வாணையமாகும். 1929இல் சென்னை மாகாண சட்டமன்றத்தில் நிறைவேற்றப்பெற்ற ஒரு சட்டத்தின் மூலம் ஒரு தலைவர் மற்றும் இரண்டு உறுப்பினர்களை கொண்டு உருவாக்கப்பெற்றது. அப்பொழுது இதன் பெயர் The Madras Service Commission. மாநில மறுசீரமைப்புக்குப் பின் 1957இல் இது மதராசு அரசுப் பணியாளர் தேர்வாணையம் (Madras Public Service Commission) என்று பெயர் மாற்றம் செய்யப்பெற்று, சென்னையைத் தலைமையிடமாகக் கொண்டு செயல்படத் தொடங்கியது. சென்னை மாநிலம் என்பது தமிழ்நாடு என மாற்றம் பெற்ற பிறகு இதுவும் தானாகவே ”தமிழ்நாடு அரசுப் பணியாளர் தேர்வாணையம்” என்று மாறிவிட்டது.
அமைப்பு
தமிழக அரசால் ஏற்படுத்தப் பெற்ற இத் தேர்வாணையம் ஒரு தலைவர், மற்றும் குறிப்பிட்ட அளவிலான உறுப்பினர்களைக் கொண்டு செயல்படுகிறது. இவர்களின் பணிவிதிகள் தமிழ்நாடு அரசுப் பணியாளர் தேர்வாணையம் ஒழுங்குமுறை சட்டம்,1954 கீழ் வரையறுக்கப்பட்டுள்ளன.
தலைவர்
தமிழ்நாடு அரசு பணியாளர் தேர்வாணையத்தின் தலைவர் பதவிக்கு டாக்டர் பாலச்சந்திரன் இ. ஆ.ப கடந்த ஜூன் மாதம் ஓய்வு பெற்றார் அதன்பிறகு தற்போது வரை யாரும் நியமிக்கப்படவில்லை.
மேற்கோள்கள்
<references group="TNPSC Updates" />
பகுப்பு:தமிழ்நாடு அரசின் அமைப்புகள்
கூட்டுத் தொடர்
கூட்டுத்தொடரில் வரும் முதல் எண் a_1 என்றும், பொது வேறுபாடு d என்றும் கொண்டால், வரிசையில் n-ஆவது உறுப்பு என்ன என்பதைக் கீழ்க்காணுமாறு எழுதலாம்:
இதையே, இன்னும் பொதுமைப் படுத்தி,
எனலாம். இந்தக் கூட்டுத் தொடர் முடிவிலியாய்ப் போகலாம் எனினும், வரம்புடைய எண்ணிக்கையில் உறுப்புகள் கொண்ட ஒரு கூட்டுத்தொடரை, வரம்புள கூட்டுத் தொடர் என்று அழைப்பர் அல்லது பொதுவான சொல்லான கூட்டுத்தொடர் என்றும் அழைப்பர்.
ஒரு கூட்டுத்தொடர் எப்படி வளர்கின்றது என்பது, அதன் பொதுவேறுபாட்டு எண்ணைப் பொருத்துள்ளது. பொதுவேறுபாட்டு எண்ணானது,
கூட்டுத் தொடரின், கூட்டுத்தொகை
ஒரு வரம்புள்ள கூட்டுத்தொடரின் உறுப்புகளைக் கூட்டினால், அதன் கூட்டல் மதிப்பு அல்லது கூட்டுத்தொகை என்ன என்பதைக் கணிக்கலாம். ஒரு கூட்டுத்தொடரின் n உறுப்புகளின் கூட்டுத்தொகையை S_n எனக் குறிப்பதாகக் கொண்டால், இந்தக் கூட்டுத்தொகையை இருவேறு விதமாக எழுதலாம் (இப்படி இருவேறு விதமாகக் கணக்கிடும் முறை, நிறுவலுக்குப் பயன்படும் ஒரு தனி முறையாகவும் கொள்ளப்படுகின்றது):
மேலே உள்ளதில், முதல் தொடரானது a_1 ஓடு d, 2d, 3d என்று படிப்படியாகக் கூட்டிக்கொண்டே போவது, ஆனால் இரண்டாவது தொடரானது, கடைசி உறுப்பாகிய a_n இல் இருந்து (n-1)d, (n-2)d என்று படிப்படியாக கழித்துக்கொண்டே செல்வது. இப்படியாக மேலே உள்ளவாறு இருவேறு விதமாக எழுதப்பட்ட இரண்டு கூட்டுத்தொடர்களின் கூட்டுத்தொகைகளைக் கூட்டினால், பொதுவேறுபாடான d ஒன்றோடு ஒன்று கழிபட்டுப் போகின்றது:
இன்னொரு மாற்று வடிவத்தைப் பெற, மீண்டும் என்பதை உள்ளே நுழைக்கலாம்:
கூட்டுத்தொடரின் உறுப்புகளின் பெருக்குத்தொகை
ஒரு வரம்புள கூட்டுத்தொடரின் உறுப்புகளைப் பெருக்கினால் வரும் பெருக்குத்தொகையைக் கணிக்கலாம். முதல் உறுப்பு அல்லது உருப்படி a1 என்றும், பொதுவேறுபாடு d என்றும், மொத்த உறுப்புகளின் எண்ணிக்கை n என்றும் கொண்டால், அந்த n உறுப்புகளின் பெருக்குத்தொகை முடிவுறும் வாய்பாடாகக் கீழ்க்காணுமாறு எழுதலாம்:
மேலுள்ளவற்றில்,  என்பது  போக்காமர் குறியீட்டில் காட்டப்படும் இயல் தொடர்பெருக்கம் (rising factorial in Pochhammer symbol), அடுத்து \Gamma என்பது காமா சார்பியம். (இந்த வாய்பாடு a_1/d என்பது எதிர்ம எண்ணாகவோ சுழியாகவோ இருந்தால் செல்லாது என்பதையும் குறிப்பிட வேண்டும்).
மேலே கொடுக்கப்பட்ட எடுத்துக்காட்டைக் கொண்டால், n ஆவது உறுப்பை an = 3 + (n-1)(5) எனக்கொண்டால் 50 ஆவது உறுப்புவரை பெருக்கினால்
இப்பொழுது கூட்டுத்தொடர் ஒன்றைக் கருதுக:
இதில் முதல் மூன்று உறுப்புகளின் பெருக்குத்தொகை
இது கீழ்க்காணும் வடிவில் உள்ளது:
ஆகவே, n உறுப்புகளின் இன் பெருக்குத்தொகை: இதற்கு முடிவுதரும் தீர்வுகள் இல்லை.
திட்டவிலக்கம்
ஒரு கூட்டுத் தொடரின் திட்டவிலக்கத்தைக் கீழுள்ள வாய்பாட்டைப் பயன்படுத்திக் காணலாம்:
கூட்டுத்தொடருக்கான வாய்பாடுகள்
வாய்பாடுகள்:
வெளியிணைப்புகள்
பகுப்பு:கணிதத் தொடர்கள் பகுப்பு:தொடர்களும் தொடர்வரிசைகளும்
சேரர் கோட்டை (புதினம்)
சேரர் கோட்டை, கோகுல் சேஷாத்திரி எழுதிய ஒரு வரலாற்றுத் தமிழ்ப் புதினம். காந்தளூர் சாலைப் போரில் ராஜராஜ சோழன் அடைந்த வெற்றியை அடிப்படையாகக் கொண்டு புனையப்பட்ட நூல். களரிப்பயிற்று, வர்மக்கலை ஆகியவை குறித்த விவரங்கள் இந்நூலில் கையாளப்பட்டுள்ளன. 2007 முதல் 2010 வரை மாத இணைய இதழான வரலாறு.காம் இதழில் தொடராக வெளிவந்த இக்கதை கமலம் புக்ஸ் பதிப்பகத்தாரால் நூலாக ஜூலை 21, 2012 ஆம் ஆண்டு வெளியிடப்பட்டது.
கதைச் சுருக்கம்
தனது மூத்த அண்ணனான ஆதித்த கரிகாலரின் கொலைக்கும் சேர நாட்டில் அமைந்துள்ள காந்தளூர்ச் சாலைக்கும் ஏதோ ஒரு மர்மமான தொடர்பு உள்ளது என்பதைக் கண்டறியும் அருள்மொழிவர்மர் (எ) ராஜராஜ சோழன், சாலையை நேரடியாகத் தாக்கத் தயங்குகிறார். ஏனெனில் காந்தளூர்ச் சாலை சேர நாட்டில் மிகவும் மதிக்கப்படும் நான்கு கல்வி கேந்திரங்களுள் ஒன்று. மேலும் பாண்டி நாட்டைக் கடந்து சேர நாட்டை அடைவதும் எளிதான செயலல்ல.
இந்தச் சிக்கலுக்கான விடைதேடி தனது ஆசிரியரான நாகப்பட்டினம் பதர திட்ட விஹாரையின் தலைவரான மஹா காசியப தேரரை தனது சுற்றத்தாருடன் சந்திக்கிறார் அருள்மொழிவர்மர். கேரள அரசியலில் பழுத்த அனுபவம் வாய்ந்த தேரரின் ஆலோசனை மிகவும் நூதனமாக உள்ளது. இப்பணிக்காகத் தேர்ந்தெடுக்கப்படும் இளைஞர்களான கம்பன் அரையனாரும் பரமன் மழபாடியாரும் எதிர்கொள்ளும் விசித்திரமான விறுவிறுப்பான அனுபவங்களே சேரர் கோட்டையின் கதை. தாங்கள் எதற்காகத் தேர்ந்தெடுக்கப்பட்டோம் என்பதை இறுதியில் கண்டறியும் இந்த இரு இளைஞர்கள், தங்களுக்கிடப்பட்ட பணியில் வெற்றிபெற வேண்டுமானால் அதற்காகத் தங்களின் உயிரையே பணயம் வைத்தாக வேண்டும் என்பதையும் அறிந்துகொள்கின்றார்கள்.
கதாபாத்திரங்கள்
இது ஒரு புதினம் என அறியப்பட்டாலும் இது சரித்திரத்தில் உள்ள பாத்திரங்கள், சம்பவங்களை அடிப்படையாகக் கொண்டு எழுதப்பட்டுள்ளது. மேலும் தமிழகத்தின் பண்டைய வர்மக்கலை மற்றும் கேரள களரிப்பயிற்று பற்றிய பல நுட்பமான விபரங்களும் சரித்திரத் தரவுகளும் கையாளப்பட்டுள்ளன.
நைமா கான் உப்ரேதி
thumb| நைமா உப்ரேதி நைமா கான் உப்ரேதி (Naima Khan Upreti) (1938–2018) இவர் ஓர் இந்திய நாடக நடிகரும், பாடகரும் மற்றும் தூர்தர்ஷனில் தயாரிப்பாளரும் ஆவார். இந்திய நாடக இசையில் முன்னோடிகளில் ஒருவராகக் கருதப்படும் மோகன் உப்ரேதியின் மனைவியும் ஆவார்.
சேரர் கோட்டை (புதினம்)
வெளி இணைப்புகள்
பகுப்பு:சோழர் பற்றிய தமிழ்ப் புதினங்கள் பகுப்பு:வரலாற்றுத் தமிழ்ப் புதினங்கள் பகுப்பு:2012 தமிழ் நூல்கள்
நைமா கான் உப்ரேதி
நைமா கான் உப்ரேதி வட இந்தியாவின் உத்தரகண்ட் மாநிலத்தின் இரண்டு கோட்டங்களில் ஒன்றான குமாவோன் கோட்டத்தில் ஒரு பிரபலமான நபராக உள்ளார். மேலும் இவரது கணவர் மோகன் உப்ரேதியுடன் உத்தரகண்ட் நாட்டுப்புற இசையைப் பாதுகாப்பதற்கும் புத்துயிர் பெறுவதற்கும் இவர் செய்த பங்களிப்புக்காக இவர் நினைவுகூரப்படுகிறார். இவர் தனது கணவருடன் பிரபலமான குமாவோனி பாடலான "பெடு பக்கோ பரோ மாசா" பாடலைப் பாடினார். . பழைய குமாவோனி கவிதைகள், பாடல்கள் மற்றும் நாட்டுப்புற மரபுகளை உறுப்பினராகப் பாதுகாப்பதற்கான முயற்சிகளுக்காகவும் பின்னர் தில்லியின் பார்வதியா கலா கேந்திராவின் தலைவராகவும் இவர் அறியப்படுகிறார். தூர்தர்ஷனில் இருந்த காலத்தில், ஷரத் தத் என்பவருடன் தூர்தர்ஷனின் முதல் வண்ண தொலைக்காட்சி நிகழ்ச்சியைத் தயாரிப்பதில் ஈடுபட்டார்.
தொழில்
தேசிய நாடகப் பள்ளி தகவல் அமைப்பு நிறுவனத்தின் உறுப்பினராக, நைமா கான் உப்ரேதி பல நாடக தயாரிப்புகளில் பங்கேற்றார். மேலும் இப்ராஹிம் அல்காசி, சுரேகா சிக்ரி, உத்தரா போகர், எம். கே. ரெய்னா மற்றும் பல நாடக ஆளுமைகளுடன் பணியாற்றினார். ஒத்தெல்லோ, தி காகசியன் சால்க் சர்க்கிள், நாடக் போலம்பூர் கா, ஸ்கந்தகுப்தர் போன்ற பல நாடக தயாரிப்புகளில் இவர் பணியாற்றினார்.
1968ஆம் ஆண்டு தொடங்கியதிலிருந்தே பார்வதியா கலா கேந்திராவுடன் இவர் தொடர்பு கொண்டிருந்தார். மேலும் ராஜுலா மலுஷாஹி, அஜுவா பாபால், ராமி, இராம்லீலை, இந்திரசபை போன்ற பல தயாரிப்புகளில் பங்கேற்றார். 1997இல் மோகன் உப்ரேதி இறந்த பிறகு, நைமா கான் உப்ரேதி பார்வதியா கலா கேந்திராவின் தலைவராகப் பொறுப்பேற்றார். மோகன் உப்ரேதியின் பணிகளை இவர் முன்னெடுத்துச் சென்று மேகதூதம், ராமி, கோரிதானா, அமீர் குஸ்ராவ், அல்கோசா போன்ற பல நாடக தயாரிப்புகளை ஏற்பாடு செய்தார்.
அகில இந்திய வானொலியின் பல நாட்டுப்புற பாடல்கள், நாடக தயாரிப்புகள் மற்றும் வானொலி நிகழ்ச்சிகளுக்கு இவர் குரல் கொடுத்தார். இவர் ஓய்வு பெறும் வரை தூர்தர்ஷனில் பணிபுரிந்தார். மேலும் கிருஷி தரிசனம், கசுரகோ நடன விழா போன்ற பல தொலைக்காட்சித் தயாரிப்புகளின் தயாரிப்பாளராக இருந்தார்.
விருதுகள்
2010இல் நாட்சம்ரத் நாடகக் குழுவின் வாழ்நாள் சாதனையாளர் விருது போன்ற பல பாராட்டுகளையும் இவர் பெற்றுள்ளார்.
இறப்பு
இவர் 2018 சூன் 15 அன்று டெல்லியில் காலமானார்.
குடும்பம்
நைமா கான் உப்ரேதி மோகன் உபிரேதி என்பவரை மணந்தார்.
ஆளுமை
நைமா கான் உப்ரேதி மற்றும் மோகன் உபிரேதி ஆகியோர் உத்தர்கண்டின் பல நாட்டுப்புற பாடல்களைப் பாடினர். "பேது பக்கோ பரோ மாசா" மற்றும் "ஓ லாலி ஹவுசியா" பாடல்களும் எச்.எம்.வி நிறுவனம் வெளியிட்டது.
நைமா கான் உப்ரேதி முஸ்லீம் திருமண பாடல்களின் தொகுப்பையும் புத்தகத்தில் வெளியிட்டார் - நக்மதி ராஸ்ம்.
நடராங் பிரதிஷ்டானின் காப்பகங்களுக்கும் இவர் பங்களித்தார்.
குறிப்புகள்
பகுப்பு:2018 இறப்புகள் பகுப்பு:1938 பிறப்புகள் பகுப்பு:மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள்
பி. குயிலம் ஊராட்சி
'''பி. குயிலம் ஊராட்சி' (P. quilam Gram Panchayat''), தமிழ்நாட்டின் திருவண்ணாமலை மாவட்டத்தில் உள்ள தண்டராம்பட்டு வட்டாரத்தில் அமைந்துள்ளது. இந்த ஊராட்சி, செங்கம் சட்டமன்றத் தொகுதிக்கும் திருவண்ணாமலை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2724 ஆகும். இவர்களில் பெண்கள் 1359 பேரும் ஆண்கள் 1365 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவண்ணாமலை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஜோனாத்தான் ஓஹாயான்
ஜோனாத்தன் லிசு ஓகாயான் (Jonathan Ohayon) ( சனவரி 10, 1972) என்பவர் கனடா நாட்டின் ஒன்றாரியோ மாகாணத்தில் உள்ள தொராண்டோவைச் சேர்ந்த ஒரு தடகள வீரராவர். இவர் வில்வித்தையில் போட்டியிடுகிறார். கண்ணாடிக் கலைஞரான இவர் எழுத்தாளர் ஜோசப் லிஸ்ஸின் பேரன் ஆவார்.
2004 கோடைக்கால ஒலிம்பிக் விளையாட்டுப் போட்டியில் ஆண்களுக்கான தனிநபர் ஒற்றையர் பிரிவில் வில்வித்தைப் போட்டியில் ஓகாயான் கலந்துகொண்டார். இவர் முதல்நிலைச் சுற்றில் தோல்வியடைந்து, 47வது இடத்தைப் பெற்று போட்டியிலிருந்து வெளியேறினார்.
மேற்கோள்கள்
பகுப்பு:1972 பிறப்புகள் பகுப்பு:வாழும் நபர்கள் பகுப்பு:கனடிய விளையாட்டு வீரர்கள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
குலாம் இரகுமான்
குலாம் இரகுமான் (Ghulam Rahman)  வங்காள தேச நாட்டில் கப்பல் போக்குவரத்து அமைச்சகத்தின் முன்னாள் அரசாங்க செயலாளராக இருந்தார். வங்காளதேச நுகர்வோர் சங்கத்தின் தலைவராக உள்ளார். ஊழல் எதிர்ப்பு ஆணையம் மற்றும் வங்காள தேச எரிசக்தி ஒழுங்குமுறை ஆணையத்தின் முன்னாள் தலைவராகவும் இருந்தார்.
தொழில்
இரகுமான் 1960 ஆம் ஆண்டில் டாக்கா பல்கலைக்கழகத்தில் பொருளாதாரம் கற்பித்தார். பின்னர் இவர் பாக்கித்தானின் மத்திய உயர் சேவைகளில் சேர்ந்தார்.
2004 ஆம் ஆண்டில் கப்பல் துறை அமைச்சகத்தின் செயலாளராக இருந்து இரகுமான் ஓய்வு பெற்றார்.
2007 ஆம் ஆண்டு வங்காளதேசத்தின்  எரிசக்தி ஒழுங்குமுறை ஆணையத்தின் தலைவராக இரகுமானை கவனிப்பு அரசாங்கம் நியமித்தது.
2009 ஆம் ஆண்டு மே மாதம் முதல் நாள் இரகுமான் ஊழல் எதிர்ப்பு ஆணையத்தின் தலைவராக நியமிக்கப்பட்டார். முன்னதாக இப்பதவியில் இருந்த அசன் மசுமூத் சவுத்ரிக்கு பதிலாக இரகுமான  சேர்க்கப்பட்டார். வங்காளதேச அரசாங்கம் இந்த அமைச்சர் பதவியின் தகுதியை வங்காளதேச உச்ச நீதிமன்றத்தின்  நீதிபதியாக தரம் தாழ்த்தியது.
2013 ஆம் ஆண்டில், சந்தேக நபர்களுக்கு எதிராக வழக்குத் தொடர ஊழல் எதிர்ப்பு ஆணையத்தின் பலவீனமான திறன் காரணமாக அது "பல் இல்லாததாக" மாறிவிட்டது என்று இரகுமான் கூறினார். ஊழலைக் குறைக்கத் தவறிய நீதித்துறை மீதும் இவர் கடந்த காலங்களில் குற்றம் சாட்டியிருந்தார். சூன் மாதம் 23 அன்று, ஊழல் தடுப்பு ஆணையத்தின் தலைவர் பதவியில் இருந்து இரகுமான விலகினார்.
இரகுமான் வங்காளதேசத்தின் நுகர்வோர் சங்கத்தின் தலைவராக கடந்த 2014 ஆம் ஆண்டு ஆகத்து மாதம் தலைவரானார்.
8 டிசம்பர் 2021 ஆம் ஆண்டு டிசம்பர் மாதம் 8 ஆம் தேதியன்று வங்காளதேசத்தின் நுகர்வோர் சங்கத்தின் தலைவராக இரகுமான மீண்டும் தேர்ந்தெடுக்கப்பட்டார்.
மேற்கோள்கள்
பகுப்பு:வாழும் நபர்கள் பகுப்பு:வங்காளதேச நபர்கள்
பஜ்லுல்லாஹ் சாலை
நவாப் கான் பகதூர் முஹம்மது பஜ்லுல்லாஹ் சென்னை மாநகராட்சியின் மேயராக பணியாற்றினார். அவரின் பெயரை கொண்டு சென்னை தியாகராய நகர் பகுதியை இணைக்கும் பிரதான சாலை ஒன்றிற்கு பஜ்லுல்லாஹ் சாலை என பெயர் இடப்பட்டுள்ளது.
தியாகராய நகரிலிருந்து கோடம்பாக்கத்தினை இச்சாலை இணைக்கின்றது.
மேற்கோள்கள்
பகுப்பு:சென்னை சாலைகள்
குவார்க்கு
குவார்க்குகள் என்பன அணுக்கூறுகளும் ஆகுமாறு உள்ள இரண்டு அடிப்படையான நுண் பொருள் வகைகளில் ஒன்று. மற்றது லெப்டான்கள் எனப்படும். எல்லாப் பொருட்களும் சில அடிப்படையான சிறு துகள்களால் ஆனவையே. முதலில் இவை அணுக்கள் என்று அறிந்தனர். பின்னர் அணுவும் அதனினும் சிறிய துகள்களால் ஆனவை என்று அறிந்தனர். அணுவின் கூறுகளாக நேர்மின்னி, நொதுமி, எதிர்மின்னி என்னும் மூன்று பொருட்கள் உள்ளன என்று உணர்ந்தனர். ஆனால் இன்று இந்த அடிப்படை அணுக்கூறுகளும் அதனினும் மிகச் சிறிய நுண் பொருட்களால் (நுட்பிகள்) ஆனவை என்று உணர்ந்துள்ளனர். இந்த நுண்பொருட்களில் ஒரு வகையே குவார்க் ஆகும்.இவை பேரியான், ஹார்ட்ரானுகளை உருவாக்குகின்றன.
நேர்மின்னியும் நொதுமியும் குவார்க்குகளால் ஆனவையே. குவார்க் என்னும் இந்த அடிப்படைப் பொருள் ஒன்று மட்டுமே இயற்கையில் உள்ள நான்கு அடிப்படையான விசைகளினூடும் இயங்குகின்றது. இந்த மிகு நுண்பொருளாகிய குவார்க்குகள் மொத்தம் ஆறு உள் வகைகள் உள்ளன. இந்த உள் வகைகளைக் குறிக்க "மணம்" என்னும் சொல் பயன்படுத்தப்படுகின்றது. இந்த "மணம்" நுகரும் மணம் இல்லை.
ஒவ்வொரு துகளுக்கும் ஒரு மறுதலைத் துகள் உண்டு. இந்தக் குவார்க்குகளின் மறுதலைத் துகள்களுக்கு, மறுதலை-குவார்க்குகள் (antiquarks) என்று பெயர்.
தனியான குவார்க்குகள் இயற்கையில் கிடைப்பதில்லை. பெரும்பாலும் இரட்டையாகவோ (மேசான்), மூன்று இணைந்துள்ள குழுவாகவோ (பாரியான்) தான் கிடைக்கின்றது.
பண்புகள்
மேல் மற்றும் கீழ் குவார்க்குகள் அடிப்படை துகள்கள் ஆகும். அனைத்து பொருள்களிலும் இவை இயல்பாக இருக்கும்.ஏதிலி மற்றும் கவர்ச்சி ஆகிய குவார்க்குகள் நிலையில்லாதவை ஆகும்.இவை முதல் தலைமுறை அணுக்களினுள் ஏற்படும் அணுக்கரு உட் பிளவு ஆகியவை ஏற்படும்போது உருவாகுவனவாகும்.உச்சி மற்றும் அடி குவார்க்குகள் மிகவும் நிலையற்ற தன்மை உடையனவாகும்.இவை இரண்டாம் தலைமுறை துகள்களில் ஏற்படும் அணுக்கரு பிளவுகளினால் உருவாகுபவையாகும்.
மேல் மற்றும் கீழ் குவார்க்குகளே மிகவும் குறைந்த அடர்த்தியுடையனவாகும்.
ஒரு புரோட்டானில் +2/3 மின்னூட்டம் உடைய இரண்டு மேல் குவார்க்குகளும் ,-1/3 மின்னூட்டம் உடைய ஒரு கீழ் குவார்க்குகளும் இருக்கும். இவை இணைந்து புரோட்டானிற்கு +1 மின்னூட்டத்தினைத் தரும். இதேபோல் நியூட்டரானில் +2/3 மின்னூட்டம் உடைய ஒரு மேல் குவார்க்குகளும் ,-1/3 மின்னூட்டம் உடைய இரண்டு கீழ் குவார்க்குகளும் இருக்கும். இவை இணைந்து நியூட்டரானிற்கு சமநிலை (0) மின்னூட்டத்தினைத் தரும்.குவார்க்குகள் ஒரு துகளிலிலிருந்து மற்றொன்றிக்கு மாறிக்கொண்டே இருப்பதால் புரோட்டானும்,நியூட்டரானும் மாறிக்கொண்டே இருக்கும் ஒரு நொடியில் ஒரு கோடிக்கும் அதிகமான முறை நியூட்டரானும், புரோட்டானும் மாறும். இவற்றைத் தீர்மாணிப்பது குவார்க்குகளே ஆகும்.
நிறங்கள்
குவார்க்குகளில் மூன்று அடிப்படை நிறங்கள் உள்ளன.அவை, பச்சை, நீலம், சிவப்பு ஆகும். இவைகள் இணைந்து நிறமற்ற துகள்களை உருவாக்குகின்றன.மறுதலைத்துகளுக்கு மறுதலை பச்சை,மறுதலை நீலம்,மறுதலை சிவப்பு ஆகியன நிறங்களாக இருக்கும்.
வகைகள்
குவார்க்குகளில் இரண்டு பெரும் பிரிவுகள் உள்ளன. அவை குவார்க்குகள், மறுதலைக்குவார்க்குகள். வகைப்பாட்டைக் குறிக்கப் பயன்படுத்தும் சொல். இந்த அறு குவார்க்குகள் ஆவன :
இவற்றில் மேல் குவார்க்கு,கவர்ச்சி குவார்க்கு,மற்றும் உச்சி குவார்க்குகளுக்கு நேர் மின்சுமையும்(Positive electric charge),கீழ் குவார்க்கு, ஏதிலி குவார்க்கு, அடி குவார்க்கு ஆகியனவற்றுக்கு எதிர் மின்சுமையும் கொண்டிருக்கும்.இவை மூன்று தலைமுறைகளாகப் பிரிக்கப்படுகின்றன.அவற்றின் படி இவற்றின் நிறையும் மாறுபடும்.
அளவு
குவார்க்குகள் மிகச் சிறியது ஆகும்.குவார்க்கின் அளவு 10−18மீட்டர் அல்லது 10−9நானோ மீட்டர் ஆகும்.இவை அட்டோ அளவுகோளின் கீழ் வருவனவாகும்.
வெளியிணைப்புகள்
பகுப்பு:அடிப்படை அணுத்துகள்கள்
அஸ்மாரா
அஸ்மாரா (Asmara, டிக்ரிஞா மொழி:ኣስመራ Asmera, - முன்னர் அஸ்மேரா என வழங்கப்பட்டது - أسمرة), எரித்திரியாவின் தலைநகரமும் மிகப்பெரிய நகரமும் ஆகும். இது ஏறத்தாழ 579,000 மக்களைக் கொண்ட ஒரு குடியேற்ற நகரமாகும். இந்நகரம் 2325 மீட்டர் உயரத்தில் எரித்திரிய உயர் நிலத்தினதும் பெரிய ரிஃப்ற் பள்ளத்தாக்கினதும் வடமேற்கு விளிம்பில் அமைந்துள்ளது.
மேற்கோள்கள்
பகுப்பு: எரித்திரியா பகுப்பு:ஆப்பிரிக்கத் தலைநகரங்கள்
ஜோனதன் ஸ்விப்ட்
ஜோனத்தன் ஸ்விப்ட் (Jonathan Swift, 30 நவம்பர், 1667 – 19 அக்டோபர், 1745) ஓர் ஆங்கில அயர்லாந்து எழுத்தாளரும், கவிஞரும், விகடகவியும், கட்டுரையாளரும், அரசியல்வாதியுமாவார். சிறிது காலம் டப்லினில் செயிண்ட் பாட்ரிக் தேவாலயத்தின் பாதிரியாராகப் பணியாற்றி பின் அதன் அதிகாரியுமானார். இவர் "கலிவரின் பயணங்கள்" என்ற உலகப் புகழ்பெற்ற புனைகதை மூலம் அறியப்படுகிறவர் ஆவார். புத்தகங்களின் யுத்தம், டிராப்பியரின் கடிதங்கள் போன்றவை இவரது புகழ்பெற்ற பிற படைப்புகள் ஆகும்.
இளமை
ஜோனதன் ஸ்விப்ட் அயர்லாந்தில் உள்ள டப்லின் நகரத்தில் 1667- ஆம் ஆண்டில் பிறந்தார். இவரது தந்தை பெயரும் ஜோனதன் ஸ்விப்ட் ஆகும். இரண்டாவது குழந்தையாக இவர் பிறந்த ஏழு மாதங்களில் அதே வருடத்தில் தந்தை இறந்தார். இவரது தாய் ஹெரிக் ஆவார். 1688 ஆம் ஆண்டில் இரண்டாம் ஜேம்ஸ் பதவி துறந்ததைத் தொடர்ந்து கத்தோலிக்கக் கலகம் ஆங்கிலக் குடியுரிமைப் போர் வெடித்தது. நிலச்சுவான்தாரராக இருந்த தந்தையின் சொத்துகளை அரசு பறித்துக் கொண்டது. எனவே ஸ்விப்ட் அவரது தாயாருடன் அகதியாக இங்கிலாந்துக்குச் சென்றார். அங்கு சர் வில்லியம் டெம்பிள் பிரபுவின் நம்பிக்கைக்குரியவரும் தனது உறவினருமான குட்வின் என்பவரது பாதுகாப்பில் வளர்ந்து பின்னர்  வில்லியம் டெம்பிள் பிரபுவின் செயலாளராகவும் ஆனார்.
வெளி இணைப்புகள்
பகுப்பு:1667 பிறப்புகள் பகுப்பு:1745 இறப்புகள் பகுப்பு:ஐரிய எழுத்தாளர்கள் பகுப்பு:ஆங்கிலக் கவிஞர்கள் பகுப்பு:ஆங்கில எழுத்தாளர்கள்
வாக்கூர் ஊராட்சி, கடலூர்
வாக்கூர் ஊராட்சி (Vaakkur Gram Panchayat), தமிழ்நாட்டின் கடலூர் மாவட்டத்தில் உள்ள கீரப்பாளையம் வட்டாரத்தில் அமைந்துள்ளது. இந்த ஊராட்சி, புவனகிரி சட்டமன்றத் தொகுதிக்கும் சிதம்பரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 667 ஆகும். இவர்களில் பெண்கள் 325 பேரும் ஆண்கள் 342 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சான்றுகள்
பகுப்பு:கடலூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஹொக்கைடோ
புவியியல்
ஹொக்கைடோ தீவு யப்பானின் வடக்கு முனையில் உருசியாவிற்கு அண்மையில் அமைந்துள்ளது. இத்தீவு யப்பான் கடல், ஓகோட்ஸ்க் கடல் மற்றும் பசுபிக் பெருங்கடலினால் சூழப்பட்டுள்ளது. தீவின் மையத்தில் ஏராளமான மலைகளும், எரிமலை பீடபூமிகளும் அமைந்துள்ளன. ஹொக்கைடோ 83,423.84 கிமீ 2 (32,210.12 சதுர மைல்) பரப்பளவைக் கொண்டது. இத்தீவு யப்பானின் இரண்டாவது பெரிய தீவாக திகழ்கிறது. இற்சுகரு நீரிணையினால் ஒன்சுவிலிருந்து பிரிக்கப்படுகின்றது. ஹொக்கைடோ நிர்வாக ரீதியாக ரிஷிரி, ஒகுஷிரி, ரெபன் உள்ளிட்ட பல சிறிய தீவுகளை உள்ளடக்கியது. இத்தீவு பரப்பளவு அடிப்படையில் உலகின் 21வது பெரிய தீவாகும்.
நில நடுக்கம்
யப்பானின் ஏனைய பகுதிகளை போலவே ஹொக்கைடோவிலும் நில அதிர்வு பாதிப்பு உண்டு கோமா மலை, உசு மவுண்ட், ஷாவா ஹின்சன், தருமா மலை, டோகாச்சி மலை மற்றும் மீகன் மவுண்ட் ஆகியவை செயற்படும் எரிமலையாக கருதப்படுகின்றன. 1993 ஆம் ஆண்டில் 7.7 ரிக்டர் அளவிலான நிலநடுக்கத்தினால் உருவான சுனாமி ஒகுஷிரியை பேரழிவிற்கு உட்படுத்தி 202 மக்களைக் காவு கொண்டது. இத்தீவின் 2003 ஆம் ஆண்டில் அருகே 8.3 ரிக்டர் அளவிலான நிலநடுக்கம் ஏற்பட்டது. 2018 ஆம் ஆண்டில் ஏற்பட்ட 6.6 ரிக்டர் அளவிலான நிலநடுக்கத்தினால் தீவு முழுவதும் இருட்டடிப்பு ஏற்பட்டது.
காலநிலை
ஹொக்கைடோ யப்பானின் குளிரான பிராந்தியமாகும். ஆகத்து மாதத்தில் சராசரி வெப்பநிலை 17 முதல் 22 °C (62.6 முதல் 71.6 °F) வரையிலும், சனவரி மாதத்தில் சராசரி  வெப்பநிலை −12 முதல் −4 °C (10.4 முதல் 24.8 °F) வரையிலும் இருக்கும். இரு நிகழ்வுகளிலும் உயரம், தூரத்தின் காரணமாக தீவின் மேற்குப் பகுதியில் வெப்பநிலை கிழக்கை விட சற்று அதிகமாக இருக்கும். 2019 ஆண்டில் மே 26 இல் பதிவு செய்யப்பட்ட  39.5 செல்சியஸ் வெப்பநிலையே இதுவரை பதிவு செய்யப்பட்ட மிக உயர்ந்த வெப்பநிலையாகும். ஹொக்கைடோ யப்பானின் பிற தீவுகள் போலல்லாமல் சூன் - சூலையில் மழைக்காலத்தினால் பாதிக்கப்படுவதில்லை. கோடையின் அதன் காலநிலையினால் சுற்றுலாப் பயணிகள் பயணிகளை ஈர்க்க வைக்கிறது. இந்த தீவில் பொதுவாக பனிப் பொழிவு நவம்பரில் ஆரம்பிக்கின்றது. உயர்தரமான பனிப் பொழிவு மற்றும் உள்ள ஏராளமான மலைகளினால் பனி விளையாட்டுக்களின் பிரபலமான பிராந்தியமாக கருதப்படுகின்றது.
பொருளாதாரம்
ஹொக்கைடோவின் பொருளாதாரத்தில் விவசாயமும் பிற முதன்மைத் தொழில்களும் பெரும் பங்கு வகிக்கின்றன. யப்பானின் மொத்த விவசாய நிலங்களில் நான்கில் ஒரு பங்கை ஹொக்கைடோ கொண்டுள்ளது. கோதுமை, சோயாபீன்ஸ், உருளைக்கிழங்கு, சர்க்கரைவள்ளிக்கிழங்கு, வெங்காயம், பூசணிக்காய், சோளம், பால், மற்றும் மாட்டிறைச்சி உள்ளிட்ட பல விவசாய பொருட்களின் உற்பத்தியில் முதலிடத்தில் உள்ளது. யப்பானின் 22% வீதமான காடுகளில் கணிசமான அளவு மரத்தொழிலையும் கொண்டுள்ளது. கடற்றொழில் மற்றும் மீன்வளர்ப்பு உற்பத்தியில் தேசத்தில் முதலிடம் வகிக்கிறது. 2013 ஆம் ஆண்டில் ஒரு விவசாயிக்கு ஹொக்கைடோவில் சராசரி பண்ணை அளவு 26 ஹெக்டேர் ஆகும். சுற்றுலாத்துறையும் முக்கிய இடத்தை பெறுகின்றது. இதன் குறிப்பாக குளிர்ந்த கோடை காலத்தில் யப்பான் மற்றும் பிற ஆசிய நாடுகளின் சுற்றுலாப் பயணிகள் ஈர்க்கப்படுகிறார்கள். குளிர்காலத்தில், பனிச்சறுக்கு மற்றும் பிற குளிர்கால விளையாட்டுக்களினால் சர்வதேச அளவில் சுற்றுலாப் பயணிகளை கவர்கின்றது. ஹொக்கைடோவின் தொழில்துறை வளர்ச்சியில் நிலக்கரி சுரங்க முக்கிய பங்கு வகித்தது.
கல்வி
ஹொக்கைடோவில் 37 பல்கலைக்கழகங்கள் உள்ளன. அவற்றில் 7 தேசிய பல்கலைக்கழகங்களும், 5 உள்ளூர் பொது பல்கலைக்கழகங்களும், மற்றும் 25 தனியார் பல்கலைக்கழகங்களும் அடங்கும். 34 ஜூனியர் கல்லூரிகளும், 5 தொழிநுட்ப கல்லூரிகளும் உண்டு.
சான்றுகள்
பகுப்பு:ஹொக்கைடோ பகுப்பு:ஜப்பானியத் தீவுகள்
ஊக்கையனூர் கன்னிமார் கோயில்
ஊக்கையனூர் கன்னிமார் கோயில் தமிழ்நாட்டில் கோயம்புத்தூர் மாவட்டம், ஊக்கையனூர் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. பொங்கல் மாதம் முக்கிய திருவிழா நடைபெறுகிறது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
தியாகபூமி (புதினம்)
தியாகபூமி கல்கி எழுதிய சமூகப் புதினங்களுள் ஒன்று. ஆனந்த விகடனில் இருபது இதழ்களில் தொடராக வெளிவந்தது. கல்கி இப் புதினத்தில் நிகழ்ச்சிகள் மூலமாகவும், கதைமாந்தர் வாயிலாகவும் காந்தியக் கருத்துகளை வெளியிட்டு உள்ளார். 1938-1939 களில் இப்புதினம் கோடை, மழை, பனி, இளவேனில் என நான்கு பாகங்களாக வெளிவந்தது. தீண்டாமை, பெண்விடுதலை, மது விலக்கு, விடுதலைச் சிந்தனை ஆகிய கருத்துகளடங்கிய இப்புதினம் திரைப்படமாகவும் தயாரிக்கப்பட்டது. அப்படம் ஆங்கிலேயரால் தடை செய்யப்பட்டுப் பின் தடை விலக்கப்பட்டது. இந்தப் புதினத்தின் முக்கிய அம்சங்களின் ஒன்று, கல்கி ஒவ்வொரு கதாபாத்திரத்தின் எண்ணங்களையும் அவரவர் பார்வையிலிருந்து சொல்லியிருக்கிறார். நடைமுறைச் சமுதாயத்தில் காணப்படும் யதார்த்தமான பாத்திரங்களையே தமது புதினத்தில் கல்கி இடம் பெறச் செய்துள்ளார்.
பகுதிகள்
இப்புதினமானது கோடை, மழை, பனி, இளவேனில் ஆகிய 4 பாகங்களை உடையது. இப்பாகங்கள் முறையே 11, 10, 16, 32 அத்தியாயங்களை கொண்டு மொத்தம் 69 அத்தியாயங்களை கொண்டுள்ளது.
திரைப்படமாக
இப்புதினமானது கல்கியால் திரைப்படத்துக்கென்றே எழுதப்பட்டதாகும். புதினத்தை முழுமையாக எழுதி திரைப்பட இயக்குநர் கே. சுப்பிரமணியத்திடம் கொடுத்துவிட்டு தியாக பூமி திரைப்படத்தின் படப்பிடிப்பைத் துவக்கச்சொல்லிவிட்டு, 1939 சனவரி முதல் தேதியில் இருந்து ஆனந்த விகடன் இதழில் தொடர்கதையாக எழுதத் துவக்கினார். தொடர் கதை வெளியானபோது பத்திரிக்கையில் அதன் கதை மாந்தர்களை ஒவியங்களில் குறிப்பிடாமல் திரைப்படத்தில் நடிக்கும்போது எடுக்கப்பட்ட ஒளிப்படங்களை அச்சிட்டனர். ஏட்டில் தொடர்கதை முடிந்த அடுத்த வாரமே 1939 மே 20 அன்று திரைப்படம் திரைக்கு வந்தது.
மேற்கோள்களும் குறிப்புகளும்
பகுப்பு:கல்கியின் புதினங்கள் பகுப்பு:தமிழ்ப் புதினங்கள்
நடுவண் புலனாய்வுச் செயலகம்
நடுவண் புலனாய்வுச் செயலகம் அல்லது மத்தியப் புலனாய்வுத் துறை (Central Bureau of Investigation-CBI) குற்றம் மற்றும் நாட்டுப்பாதுகாப்பு விடயங்களை ஆராயும் இந்திய அரசின் உயர்நிலைப் புலனாய்வு அமைப்பாகும்; மேலும் பன்னாட்டு காவல்துறைக்கான இந்தியாவின் அதிகாரப்பூர்வ அமைப்பாகவும் உள்ளது; சுருக்கமாக சி.பி.ஐ என அறியப்படுகிறது. இவ்வமைப்பு சிறப்புக்காவல் நிறுவனத்திலிருந்து 1963இல் தோற்றுவிக்கப்பட்டது. இது மத்தியப் பணியாளர்கள், பொதுமக்கள் குறைகள் மற்றும் ஓய்வூதியம் அமைச்சகத்தின் கீழ் செயல்படுகிறது. இதன் தற்போதைய இயக்குனராக, ரிஷி குமார் சுக்லா 2பிப்ரவரி,2019 முதல் பதவியில் உள்ளார்.
சிறப்புக்காவல் நிறுவனம்
இரண்டாம் உலகப்போர் காலகட்டத்தின்போது ஊழல் மற்றும் கையூட்டு வழக்குகளை ஆராய்வதற்காக 1941ஆம் ஆண்டு சிறப்புக்காவல் நிறுவனம் (Special Police Establishment-SPE) பிரித்தானிய இந்திய அரசால் அமைக்கப்பட்டது. போர் முடிவடைந்த பின்னரும் கூட நடுவணரசு அதிகாரிகள் தொடர்பான ஊழல், கையூட்டு வழக்குகளை ஆராய அந்நிறுவனத்தின் பணி தேவைப்பட்டது. இதனைக் கருத்தில் கொண்டு 1946இல் கொணரப்பட்ட தில்லி சிறப்புக்காவல் நிறுவனச்சட்டம், சில மாற்றங்களுடன் அந்நிறுவனம் தொடர்ந்து செயலாற்ற வகைசெய்தது. இச்சட்டத்தின்படி, போர்த்துறையின் கீழ் இருந்த சிறப்புக்காவல் நிறுவனம் உள்துறையின் கட்டுப்பாட்டில் கொண்டுவரப்பட்டு, அதன் அதிகாரம் விரிவுபடுத்தப்பட்டது. நடுவண் ஆட்சிப் பகுதிகளிலும், தொடர்புடைய மாகாணங்களின் ஒப்புதலோடு மாகாணங்களிலும் அதன் பணிகள் செயலாக்கம் பெற்றன.
சி.பி.ஐ.யின் உருவாக்கம்
இந்திய விடுதலைக்குப்பின், 1960களில் கால மாற்றத்திற்கேற்ப சிறப்புக்காவல் நிறுவனத்தின் அமைப்பிலும், செயல்பாடுகளிலும் மாற்றம் தேவைப்பட்டது. 1946-ஆம் ஆண்டின் தில்லி சிறப்பு போலீஸ் படையின் கீழ், 1963-ஆம் ஆண்டு மத்திய உள்துறை அமைச்சகம் பிறப்பித்த நிர்வாக ஆணையின் காரணமாக ஏற்படுத்தப்பட்ட புலனாய்வு அமைப்புதான் சிபிஐ. இதற்கு மத்திய அமைச்சரவையோ அல்லது குடியரசுத் தலைவரோ ஒப்புதல் அளிக்கவில்லை. சி.பி.ஐ யின் முதல் இயக்குனராக திரு.டி.பி.கோஹ்லி பொறுப்பேற்றார் (ஏப்ரல்1,1963-மே31,1968). திரு.கோஹ்லி உத்திரப்பிரதேசம் மற்றும் மத்தியப்பிரதேச மாநிலங்களின் காவல்துறைகளில் உயர்பதவிகளை வகித்தவர்; பின்னர் சிறப்புக்காவல் துறையின் தலைமைக் காவல் ஆய்வாளராகப் பதவி உயர்வு அளிக்கப்பெற்றார். அவரது தொலைநோக்குப் பார்வையால் இவ்வமைப்பு மிகச்சிறந்த புலனாய்வு முகமையாக வளர்ச்சியடையத் தொடங்கியது.
1987ஆம் ஆண்டு ஊழல் எதிர்ப்புப்பிரிவு மற்றும் குற்றப்பிரிவு(தனி) என்னும் இரண்டு சிறப்புப்பிரிவுகள் உருவாக்கப்பட்டன. பொருளாதாரக் குற்றங்கள் தவிர்த்து பொதுவான குற்றங்களிலும் கூடுதல் கவனம் செலுத்தும் வகையில் குற்றப்பிரிவு(தனி) உருவாக்கப்பட்டது. இந்திய அரசியலமைப்புச் சட்டப்படி, சி.பி.ஐ நடுவண் பட்டியலில் இருப்பதால், குற்றங்கள் நடைபெற்ற மாநிலங்களுக்கல்லாமல் நடுவணரசுக்கே அறிக்கை தாக்கல் செய்கிறது.
சி.பி.ஐ.யின் பிரிவுகள் /செயல்பாடுகள்
• பொருளாதார குற்றங்கள் பிரிவு
• சிறப்பு குற்றப்பிரிவு
• வழக்கு விசாரணை இயக்குநரகம்
• நிர்வாக பிரிவு
• கொள்கை மற்றும் ஒருங்கிணைப்பு பிரிவு
• மத்திய தடய அறிவியல் ஆய்வகம்
அதிகார வரம்பு
நடுவண் புலனாய்வுச் செயலகத்தின் அதிகாரவரம்பு delhi special police eshtablishment சட்டத்தின் மூலம் (DSPE 1946) வரையறுக்கப்பட்டுள்ளது. இச்சட்டம் நடுவண் ஆட்சிப்பகுதிகளின் காவல்துறைக்கு இருப்பதை ஒத்த அதிகாரங்களையும், பொறுப்புகளையும் சிறப்புக்காவல் நிறுவனத்துக்கு(சி.பி.ஐ) வழங்குகிறது. தில்லியை தவிர, நாட்டில் எந்தவொரு மாநிலத்திலும் சிபிஐ தனது அதிகாரத்தை பயன்படுத்த சம்பந்தப்பட்ட மாநில அரசு, பொது ஒப்புதல் அளிப்பது அவசியம்.
சி.பி.ஐ பாசறை
தில்லிக்குக் கிழக்கே 40 கி.மீ தொலைவில், உத்திரப்பிரதேச மாநிலம் காசிராபாத்தில் 26.5 ஏக்கர் பரப்பளவில் நடுவண் புலனாய்வுச் செயலகப் பாசறை (CBI Acadamy) அமைந்துள்ளது. பயிற்சிகள் தில்லி லோக்நாயக் பவனிலும், ஐதராபாத்திலும் வழங்கப்படுகின்றன. போபர்ஸ் பீரங்கி பேர ஊழல் வழக்கு, பிரியதர்சினி மத்தூ கொலை வழக்கு, நிதாரி கொலைகள், தாவூத் இப்ராகிம் வழக்கு, சோதரி அபயா கொலை வழக்கு முதலானவை சி.பி.ஐ. புலனாய்ந்த வழக்குகளில் முதன்மையானவை. ஜோகிந்தர் சிங், பி.ஆர்.சர்மா முறையே இயக்குனராகவும், இணை இயக்குநராகவும் இருந்த காலத்தில் சி.பி.ஐ.யில் நடைபெற்ற ஊழல்களை தகவலறியும் உரிமைச்சட்டம் வெளிக்கொணர்ந்தது.
சர்ச்சைகள்
சிபிஐயின் நடவடிக்கைகள் எதிர்க்கட்சிகளை மிரட்டப் பயன்படுத்துவதாக குற்றச்சாட்டுகள் எதிர்கட்சிகளால் எழுப்பப்படுகின்றன. இதன் காரணமாக 2018 நவம்பர் மாதத்தில் சிபிஐயின் அதிகாரத்தினை தங்களின் மாநில எல்லைகளுக்குள் இருந்து நீக்கி ஆந்திர பிரதேசம் மற்றும் மேற்கு வங்க மாநில அரசுகள் உத்தரவிட்டன. இதனால் மாநில அரசின் அனுமதியின்றி இந்த மாநிலங்களில் எவர்மீதும் சிபிஐ வழக்கு பதிவு செய்ய இயாலது. ஏற்கனவே இதற்கு முன்பு சிக்கிம், சத்தீஸ்கர், நாகலாந்து, கர்நாடகம் ஆகிய மாநிலங்கள் சிபிஐக்கு அளித்த பொது ஒப்புதலை திரும்பப் பெற்ற வரலாறு உண்டு. 1998ஆம் ஆண்டு ஜனதா தளம் ஆட்சியின் போது ஜே. எச். பாட்டேல் கர்நாடகத்தின் பொது ஒப்புதலை வாபஸ் பெற்றனர். இது கர்நாடகத்தில் எட்டு ஆண்டுகள் நீடித்தது.
உசாத்துணைகள்
பகுப்பு:பரிசு பெற்ற கட்டுரைகள் (2010 கட்டுரைப் போட்டி) பகுப்பு:இந்திய அரசு அமைப்புகள் பகுப்பு:இந்தியப் புலனாய்வு அமைப்புகள் பகுப்பு:குற்றப் புலனாய்வு பகுப்பு:இந்தியாவில் சட்ட அமலாக்கம் பகுப்பு:பணியாளர்கள், பொதுமக்கள் குறைகள் மற்றும் ஓய்வூதியம் அமைச்சகம் (இந்தியா)
மின்னாத்தூர் ஊராட்சி
மின்னாத்தூர் ஊராட்சி (Minnathur Gram Panchayat), தமிழ்நாட்டின் புதுக்கோட்டை மாவட்டத்தில் உள்ள குன்றாண்டார்கோவில் வட்டாரத்தில் அமைந்துள்ளது. இந்த ஊராட்சி, கந்தர்வகோட்டை சட்டமன்றத் தொகுதிக்கும் திருச்சிராப்பள்ளி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3175 ஆகும். இவர்களில் பெண்கள் 1562 பேரும் ஆண்கள் 1613 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:புதுக்கோட்டை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஆர். எஸ். சிவாஜி
தொழில்
எல்லிஸ் ஆர். டங்கனின் மீரா (1945) உள்ளிட்ட படங்களில் பணியாற்றிய நடிகரும் தயாரிப்பாளருமான எம். ஆர். சந்தானத்தின் மகன்தான் ஆர். எஸ். சிவாஜி. இவரது சகோதரரான சந்தான பாரதியும் பிரபல நடிகரும், திரைப்பட இயக்குனரும் ஆவார், இவர் தமிழ் திரைப்படத் துறையில் சினிமாவில் பணியாற்றிவருகிறார்.
வெளி இணைப்புகள்
பகுப்பு:1956 பிறப்புகள் பகுப்பு:தமிழ் நகைச்சுவை நடிகர்கள் பகுப்பு:வாழும் நபர்கள் பகுப்பு:தமிழ்நாட்டு நடிகர்கள் பகுப்பு:இந்தியத் தமிழர் பகுப்பு:தமிழ்த் திரைப்பட நடிகர்கள் பகுப்பு:தமிழ் நடிகர்கள்
புபொப 40
புபொப 40 (NGC 40) அல்லது கால்டுவெல் 2 (Caldwell 2) என்பது ஒரு கோள்வடிவ நெபுலா ஆகும். இதனை வில்லியம் எர்செல் என்பவர் 1788 ஆம் ஆண்டு நவம்பர் 25 தேதியில் கண்டறிந்தார். இப்புதிய பொருள் இறக்கும் தருவாயில் உள்ள விண்மீனைச் சுற்றியுள்ள சூடான வாயுவால் உருவானது. ஒரு விண்மீன் தன்னுடைய வெளியடுக்கை வெளியேற்றிவிட்டு சிறிய சூடான விண்மீனாக ஒளிர்கிறது. இந்த சூடான விண்மீனின் மேற்பகுதியில் சுமார் 50000 பாகை செல்சியசு வெப்பநிலை இருக்கிறது
நட்சத்திரத்தில் இருந்து வீசும் கதிர்வீச்சு வெளியடுக்கின் மேற்பகுதியை சுமார் 10000 பாகை செல்சியசு அளவுக்கு உயர்த்துகிறது. மேலும் இது குறுக்காக ஒரு ஒளியாண்டு தூரத்தைக் கொண்டுள்ளது. சுமார் 30000 ஆண்டுகளுக்குப் பின்னர் அறிஞர்கள் தற்பொழுது ஒரு கோட்பாட்டை முன்மொழிகின்றனர். இக்கோட்பாட்டின்படி கிட்டத்தட்ட பூமியின் அளவுக்குச் சமமான வெள்ளை குறுங்கோளை வெளியேற்றிவிட்டு புபொப 40 விரைவில் வெளுத்துவிடும் என்கின்றனர்
வெளியிணைப்புகக்ள்
.
0040 புபொப 0040 002
கனுமுரு ரகு ராம கிருஷ்ண ராஜு
கனுமுரு ரகு ராம கிருஷ்ண ராஜு (Kanumuru Raghu Rama Krishna Raju, பிறப்பு: 14 மே 1962) ஓர் இந்திய அரசியல்வாதியும், நாடாளுமன்ற உறுப்பினரும் ஆவார். இவர் ஒய். எஸ். ஆர். காங்கிரஸ் கட்சியைச் சேர்ந்தவர். 2019 ஆம் ஆண்டு நரசாபுரம் மக்களவைத் தொகுதியிலிருந்து மக்களவைக்கு ஒய். எஸ். ஆர். காங்கிரஸ் கட்சி சார்பாகத் தேர்ந்தெடுக்கப்பட்டார். தற்போது 17ஆவது மக்களவையின் உறுப்பினராக உள்ளார்
மேற்கோள்கள்
பகுப்பு:ஆந்திரப் பிரதேச அரசியல்வாதிகள் பகுப்பு:1976 பிறப்புகள் பகுப்பு:வாழும் நபர்கள் பகுப்பு:ஆந்திரப் பிரதேச நபர்கள் பகுப்பு:17வது மக்களவை உறுப்பினர்கள்
மண்வாசனை (அறிவியல்)
மண்வாசனை ( Petrichor) என்பது மழை நீர் உலர்ந்த மண் மீது விழும்போது ஏற்படும் வாசனையாகும். பல மனிதர்களுக்கு இந்த வாசனை பிடிக்கும். காய்ந்த மண் மீது மழைத்துளி படும்போது ஏற்படும் வேதிவினையால் இந்த வாசனை ஏற்படுகிறது.
மண்வாசனை, மரபணுக்கள் வழியாகக் கடத்தப்பட்டு மனிதர்களுக்குப் பிடித்தமான வாசனையாக உள்ளது.
மேற்கோள்
பகுப்பு:மழை பகுப்பு:நிலம்
கல்பாசு மீன்
லேபியோ கல்பாசு (Orangefin labeo) என்னும் மீன், கெண்டை மீன் குடும்பத்தினைச் சார்ந்த ஒரு சிற்றினமாகும். இது கேரளாவில் மலைப் பகுதிகளைத் தவிர இந்தியாவின் மற்ற பகுதிகளில் பரவலாகக் காணப்படுகிறது. இதன் உடல் சற்று கருநிறமாக இருப்பதனால் இம்மீன்கள் காக்கா மீன் என்று அழைக்கப்படுகிறது.
பரவல்
கல்பாசு மீன், பாக்கித்தான், இந்தியா, வங்காளதேசம், மியான்மர், நேபாளம், தாய்லாந்து மற்றும் தென்மேற்கு சீனாவில் காணப்படுகிறது. சீனாவிற்கு அறிமுகப்படுத்தப்பட்டதாகத் தெரிவிக்கப்பட்டுள்ளது
உடல் அமைப்பு
இம்மீனின் தலை சிறியதாகவும், தட்டையாகவும் இருக்கும். தலையின் கீழாக முனைப்பகுதியில் வாய் அமைந்துள்ளது. உதடுகள் விளிம்புகளுடன் காணப்படுகிறது. உணர் இழைகள் கருநிறத்துடன் தெளிவாகக் காணப்படும். முதுகுபுறத் துடுப்பில் 12 முதல் 13 கிளைகளுடன் கூடிய துடுப்பு முட்கள் உள்ளன.
உணவுப் பழக்கம்
கல்பாசு மீன்கள் நீரின் அடிமட்ட உணவுப் பழக்கம் உடையது. நத்தை, புழுக்கள் போன்ற விலங்கு உயிரிகளை உணவாக உட்கொள்ளும். மேலும் மடிந்த மக்கிய கரிமப் பொருட்களையும், பாசிகளையும் உணவாக உட்கொள்ளும். இதனால் இம்மீன்கள் அனைத்துண்ணிகள் என்று அழைக்கப்படுகிறது.
இனப்பெருக்கம்
கல்பாசு மீன்கள் அதிகபட்சமாக 75 செ.மீ. நீளம் வரை வளரக்கூடியது. வளர்ச்சியின் இரண்டாம் ஆண்டில் பால் முதிர்ச்சி அடைகிறது. மற்ற பெரிய வகை கெண்டைகளை போலவே இம்மீன்கள் இனப்பெருக்கம் செய்கின்றன.
மேற்கோள்கள்
பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள் பகுப்பு:மீன்கள்
இப்னு அரபி
இப்னு அரபி (றலி) என அழைக்கப்படும் அபு அப்தல்லா முகம்மது இப்னு அலி இப்னு முகம்மது இப்னு அல்-அரபி அல்-ஹாத்திமி அத்தாய் (Abū ʿAbd Allāh Muḥammad ibn ʿAlī ibn Muḥammad ibn al-ʿArabī al-Ḥātimī aṭ-Ṭāʾī, أبو عبد الله محمد بن علي بن محمد بن العربي الحاتمي الطائي சூலை 25, 1165 - நவம்பர் 8, 1240) என்பவர் அராபிய சூபி இறைஞானியும், மெய்யியலாளரும் ஆவார். சூபித்துவத்தைப் பின்பற்றுபவர்களால் இவர் "பெரும் அறிஞர்" எனவும் உண்மையான ஞானி எனவும் போற்றப்பட்டவர்
வாழ்க்கைக் குறிப்பு
இவர் ஹிஜ்ரி ஆண்டு 560 இல் எசுப்பானியாவில் உள்ள மூர்சியா என்னும் இடத்தில் பிறந்து 'இஸ்பீலியா' என்ற ஊரில் வளர்ந்தார்.
"அஷ்ஷெய்க்குல் அக்பர்" (மாபெரும் குருநாதர்), "முகியுதின் இப்னு அரபி" "ஹுஜ்ஜத்துல்லாஹில் ளாஹிரா" (இறைவனின் வெளிப்படையான அத்தாட்சி), "ஆயத்துல்லாஹில் பாஹிரா" (இறைவனின் வியத்தகு அற்புதம்) ஆகிய சிறப்புப் பெயர்களால் அழைக்கப்பட்டார். இவர்கள் அதிகமான நூல்கள் எழுதியுள்ளார்கள். அவற்றுள் 'அல் புதுஹாத்துல் மக்கியா', புஸுசுல் ஹிகம்', 'மபாதிஹுல் கைப்', அத்தஹ்ரிபாத்', 'முஹாளறதுல் அப்றார்' ஆகியவை மிகப் பிரபலமானவையாகும்.
இவர் மத்திய கிழக்கு நாடுகளில் பயணம் செய்து இஸ்லாமிய பிரச்சாரங்களை மேற்கொண்டிருந்த வேளையில், சிரியாவின் தலைநகர் ('திமிஷ்க்') டமஸ்கசில் ஹிஜ்ரி ஆண்டு 638 (கி.பி.1240) காலமானார்.
வெளி இணைப்புகள்
பகுப்பு:1165 பிறப்புகள் பகுப்பு:1240 இறப்புகள் பகுப்பு:இசுலாமிய மெய்யியலாளர்கள்
சப்போரோ
சப்போரோ ( ஹன் எழுத்தில்:札幌市) ஜப்பானின் சனத்தொகைப்படி, ஐந்தாவது பெரிய நகரமும் பரப்பளவின் படி மூன்றாவது பெரிய நகரமுமாகும். இது ஹொக்கைடோ மாவட்டத்தின் தலைநகரமுமாகும்.
1972ஆம் ஆண்டு குளிர் கால ஒலிம்பிக் போட்டிகளை நடத்தி புகழ் பெற்ற பெற்றது. மேலும், இங்கு ஆண்டுதோறும் நடைபெறும் பனிக் கொண்டாட்டம் இரண்டு மில்லியனுக்கதிகமான பார்வையாளர்களை ஈர்த்துவருகிறது. மேலும், உலகப் புகழ் பெற்ற சப்போரோ மதுபான தொழிற்சாலையும் (Sapporo Breweries) இங்கே அமைந்துள்ளது.
பல்கலைக்கழகம்
பகுப்பு:ஜப்பானிய நகரங்கள்
எல். இராமமூர்த்தி
'''எஸ். இராமமூர்த்தி''' என்பவர் ஒரு புதுச்சேரி எழுத்தாளர். அண்ணாமலைப் பல்கலைக்கழகத்தில் மொழியியலில் முதுகலைப் பட்டமும், முனைவர் பட்டமும் பெற்றவர். புதுச்சேரி மொழியியல் பண்பாட்டு ஆராய்ச்சி நிறுவனத்தில் நான்கரை ஆண்டு காலம் இயக்குநர் பொறுப்பிலிருந்தவர். தற்போது மொழியியல் முதுநிலை விரிவுரையாளராகப் பணியாற்றி வருகிறார். ஆங்கிலத்தில் 2 நூல்களையும், தமிழில் 3 நூல்களையும் என 5 நூல்களை வெளியிட்டுள்ளார். இவர் எழுதிய "தமிழ் இலக்கியங்கள் கட்டவிழ்ப்பும் கூட்டமைப்பும்" எனும் நூல் தமிழ்நாடு அரசின் தமிழ் வளர்ச்சித் துறையின் 2005 ஆம் ஆண்டுக்கான சிறந்த நூல்களில் திறனாய்வு எனும் வகைப்பாட்டில் பரிசு பெற்றிருக்கிறது.
பட்டுத்துறை ஊராட்சி
பட்டுத்துறை ஊராட்சி (Pattudurai Gram Panchayat), தமிழ்நாட்டின் சேலம் மாவட்டத்தில் உள்ள தலைவாசல் வட்டாரத்தில் அமைந்துள்ளது. இந்த ஊராட்சி, கங்கவல்லி சட்டமன்றத் தொகுதிக்கும் கள்ளக்குறிச்சி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2359 ஆகும். இவர்களில் பெண்கள் 1161 பேரும் ஆண்கள் 1198 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:சேலம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பிரீத்தி சிந்தா
பிரீத்தி சிந்தா (Preity Zinta, பிறப்பு: ஜனவரி 31, 1975) ஒரு இந்தியத் திரைப்பட நடிகை. இவர் பாலிவுட் என்கின்ற இந்தி திரைப்படங்களிலும் அதேபோல் தமிழ்  தெலுங்கு, பஞ்சாபி மற்றும் ஆங்கில மொழி படங்களில் நடித்துள்ளார். குற்றநடத்தை உளவியல் துறையில் பட்டப்படிப்பு முடித்தப்பின், 1998இல் தில் சே "(உயிரே)" திரைப்படத்தில் அறிமுகமானார்.